དེ་རིང་གི་ལས་རིམ་ནང་བོད་ས་ཤོར་རྗེས་རྒྱ་གར་གཞུང་ནས་མཐུན་འགྱུར་གནང་བའི་བོད་མིའི་གཏན་སློབ་དང་པོའི་གྲས་ཌལ་ཧོར་གཏན་སློབ་དབུ་བརྙེས་ནས་ལོ་༥༠འཁོར་བའི་དུས་དྲན་གནང་བའི་སྐབས་འདིར་སློབ་གྲ་དེ་ནས་འདས་པའི་མི་ངོ་ལྔ་བཅུའི་ནང་དུ་ཤེས་འཇོན་གཉིས་ལྡན་གྱིི་སློབ་མ་སྐྱེད་སྲིང་བྱས་པའི་གྲུབ་འབྲས་ག་ཚོད་ཙམ་འཐོན་ཡོད་མིན་ཐད་ལ་བགྲོ་གླེང་ཞུ་རྒྱུ་ཡིན།ལས་རིམ་ནང་དུ་ཌལ་ཧོར་གཏན་སློབ་ཀྱི་ད་ལྟའི་བོད་པའི་སློབ་སྤྱི་ཟླ་བ་ཚེ་རིང་ལགས་དང་།ཌལ་ཧོར་གཏན་སློབ་ཀྱི་སློབ་ཕྲུག་ཟུར་པ་དང་བོད་མི་མང་སྤྱི་འཐུས་ཀརྨ་ཡེ་ཤེས་ལགས།ཡང་ཌལ་ཧོར་གཏན་སློབ་ཀྱི་སློབ་ཕྲུག་ཟུར་པ་དང་ཨ་རིའི་རླུང་འཕྲིན་ཁང་གི་ལས་བྱེད་དཔལ་མོ་མཁས་གྲུབ་ལགས་བཅས་གདན་འདྲེན་ཞུས་ཡོད།